**SUTARTIES PROJEKTAS**

**AUKŠTO LYGIO TARPTAUTINIŲ RENGINIŲ ORGANIZAVIMO IR APTARNAVIMO paslaugų viešojo pirkimo-pardavimo sutartis**

Nr.

Vilnius

**Viešoji įstaiga Inovacijų agentūra** (toliau – Užsakovas), atstovaujama \_\_\_\_\_\_\_\_\_\_\_\_\_\_\_\_\_\_\_\_\_, veikiančio(s) pagal \_\_\_\_\_\_\_\_\_\_\_\_\_\_\_\_\_\_\_\_\_\_\_,

ir

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (toliau – Paslaugų teikėjas), atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio(s) pagal \_\_\_\_\_\_\_\_\_\_\_\_\_\_\_\_\_\_\_\_,

Užsakovas ir Paslaugų teikėjas kiekvienas atskirai toliau vadinamas Šalimi, o bendrai – Šalimis, remdamiesi atviro konkurso būdu atlikto viešojo pirkimo „Aukšto lygio tarptautinių renginių organizavimo ir aptarnavimo paslaugų viešasis pirkimas“, CVP IS Nr. XXX (toliau – Pirkimas) rezultatais, sudarė šią Aukšto lygio tarptautinių renginių organizavimo ir aptarnavimo paslaugų viešojo pirkimo-pardavimo sutartį (toliau – Sutartis) ir susitarė dėl toliau išvardintų sąlygų:

**I. SUTARTIES DALYKAS**

1.1. Šia Sutartimi Paslaugų teikėjas įsipareigoja tinkamai, kokybiškai ir laiku Užsakovui suteikti aukšto lygio tarptautinių renginių organizavimo ir aptarnavimopaslaugas(toliau – Paslaugos). Reikalavimai Paslaugoms ir Paslaugų apimtys (kiekiai) nurodyti techninėje specifikacijoje, pridedamoje prie šios Sutarties (1 priedas).

1.2. Paslaugų teikimo vieta ir laikotarpis – nurodytas Paslaugų techninėje specifikacijoje (1 priedas).

1.3. Preliminarus Paslaugų kiekis nurodytas Paslaugų techninėje specifikacijoje (1 priedas). Paslaugų įsigijimui skirta lėšų suma nurodyta Sutarties 2.2 punkte negali būti viršijama Sutarties galiojimo laikotarpiu.

1.4. Paslaugos atitinka Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos apsaugos ministro 2011 m. birželio 28 d. įsakymu Nr. D1-508 (2022 m. gruodžio 13 d. įsakymo Nr. D1-401 redakcija) (toliau – Aprašas), nuostatas. Pirkimo objektas, kurio apimtyje yra teikiamos konsultacijų, mokymų, vertinimo, paskaitų paslaugos, atitinka Aprašo 4.4.3 punktą: perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos. Kiti žalieji / aplinkosauginiai kriterijai nustatyti Sutartyje. Užsakovas pasilieka teisę bet kuriame Sutarties vykdymo etape kreiptis į Paslaugų teikėją su prašymu pateikti visus dokumentus, įrodančius atitikimą žaliesiems / aplinkosauginiams kriterijams. Pirkimo Sutarčiai papildomai taikomi aplinkos apsaugos (žalieji)reikalavimai, kurie yra nurodyti Techninėje specifikacijoje ir taikomi tik Sutarties vykdymui. Sutarties vykdymo metu Užsakovas, esant poreikiui, turi teisę paprašyti Tiekėjo pateikti atitiktį žaliojo pirkimo reikalavimams įrodančius dokumentus.

**II. SUTARTIES KAINODAROS TAISYKLĖS IR MOKĖJIMO SĄLYGOS**

2.1. Sutarčiai taikoma fiksuoto įkainio ir Sutarties vykdymo išlaidų atlyginimo kainodara, kuri susideda iš:

* + 1. fiksuotų įkainių už Paslaugų teikėjo suteiktas pasaugas (Sutarties 2 priedas Paslaugų teikėjo pasiūlyme nurodytų komisinių mokesčių procentais už renginių organizavimo ir aptarnavimo paslaugas), į kuriuos įskaičiuoti visi Paslaugų teikėjui privalomi mokėti mokesčiai ir kitos su Sutarties įgyvendinimu susijusios išlaidos, įskaitant už atsiskaitymus informacinės sistemos SABIS priemonėmis, išskyrus tas išlaidas, kurios priskiriamos faktiškai patiriamoms išlaidoms.
    2. faktinių išlaidų, tiesiogiai susijusių su Sutarties vykdymu (nurodytų Sutarties 1 priede), kurias faktiškai patiria Paslaugų teikėjas, organizuodamas renginį. Susijusiomis išlaidomis gali būti laikomos tam tikro resurso įsigijimo iš trečiųjų šalių išlaidos, kai tokio poreikio Paslaugų teikėjas objektyviai negalėjo numatyti Pasiūlymo teikimo metu ir tokios išlaidos kaip atlygintinos nurodytos šioje Sutartyje (toliau – Susijusios išlaidos). Atlygintinos Susijusios išlaidos yra: **Renginių programų atlikėjų paslaugos, konferencijų pranešėjų paslaugos, programų atlikėjų / konferencijų pranešėjų kelionės į (iš) renginio / konferencijos paslaugos, renginių programai reikalingos priemonės / inventorius (jų nuoma, logistika), renginių vietos nuoma, renginių dalyvių maitinimo, transporto higienos priemonių tiekimo paslaugos, renginių reklaminių priemonių gamyba ir logistika, greitosios medicinos pagalbos, gelbėtojų apsaugos tarnybų paslaugos.**  Už faktines išlaidas, tiesiogiai susijusias su Sutarties vykdymu, bus apmokama ne didesnėmis nei rinką atitinkančiomis kainomis, Paslaugų teikėjui pateikus pagrindžiančius dokumentus, bei atitinkančiomis sudarytą ir su Užsakovu suderintą renginio sąmatą**. Į faktines išlaidas negali būti įtrauktas Paslaugų teikėjo pelnas.** Sutarties vykdymo metu Paslaugų teikėjo priimami sprendimai, susiję su faktinėmis išlaidomis, su Užsakovu už Sutarties vykdymą atsakingu darbuotoju turi būti derinami iš anksto.
    3. Kiekvieno renginio atveju gali būti numatytas konkretus skiriamas maksimalus renginio organizavimui skirtas biudžetas, kurio nebus galima viršyti.

2.2. Pradinė Sutarties vertė: 2 000 000,00 be pridėtinės vertės mokesčio (toliau – PVM). Bendra Sutarties kaina yra \_\_\_.\_\_\_,\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_ eurų \_\_ ct), įskaitant PVM. *Jeigu Paslaugų teikėjas yra ne PVM mokėtojas papildomai įrašomas toks sakinys:* Paslaugų teikėjas yra ne PVM mokėtojas.

2.3. Tuo atveju, kai mokesčius reguliuojančių įstatymų ir jų įgyvendinamųjų teisės aktų nustatyta tvarka Užsakovas pats turi sumokėti PVM į valstybės biudžetą už suteiktas paslaugas (įsigytą pirkimo objektą), į pasiūlymo kainą įskaitytas PVM sudarant šią Sutartį išskaičiuojamas.

2.4. Užsakovui pareikalavus, Paslaugų teikėjas privalo per Užsakovo nustatytą terminą pateikti išlaidas pagrindžiančius trečiųjų šalių dokumentus. Paslaugų teikėjui, vadovaujantis kainodaros taisyklėmis, neturi būti sudėtinga šias išlaidas pagrįsti, o Užsakovui neturi būti sudėtinga patikrinti šių išlaidų pagrįstumą. Išlaidas, kurios susijusios su kitomis Paslaugų teikėjo veiklomis ar Paslaugų teikėjo veiklomis pagal kitus užsakymus, Paslaugų teikėjas apmoka pats.

2.5. Užsakovas už tinkamai suteiktas Paslaugas atsiskaito su Paslaugų teikėju po kiekvieno užsakymo įvykdymo per 30 (trisdešimt) kalendorinių dienų nuo Paslaugų perdavimo – priėmimo akto ir sąskaitos-faktūros gavimo dienos (pateiktos per SABIS sistemą).

2.6. Paslaugų perdavimas ir priėmimas įforminamas Paslaugų perdavimo-priėmimo aktu, kuris pasirašomas Paslaugų teikėjo ir Užsakovo įgaliotų atstovų; detali Paslaugų priėmimo – perdavimo tvarka aprašyta šios Sutarties III skyriuje.

2.7. Sąskaitos faktūros priimamos ir apdorojamos vadovaujantis Lietuvos Respublikos finansinės apskaitos įstatymo 6 straipsnio 4 dalimi, išskyrus šio straipsnio 12 dalyje nustatytus atvejus. Elektroninės sąskaitos faktūros, atitinkančios Europos elektroninių sąskaitų faktūrų standartą, teikiamos Paslaugų teikėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis sąskaitų administravimo bendrosios informacinės sistemos (SABIS) (svetainė pasiekiama adresu - https://sabis.nbfc.lt) priemonėmis. Šiame straipsnyje elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu. Sąskaitafaktūra turi būti pateikiama ne anksčiau nei abiejų šalių suderintas ir pasirašytas priėmimo-perdavimo aktas ar lygiavertis dokumentas be trūkumų/pastabų (t.y. kai pašalinti visi trūkumai ar pastabos, nurodytos ankstesniuose priėmimo-perdavimo aktuose ar lygiaverčiuose dokumentuose, jei tokių buvo).

2.8. Užsakovas už suteiktas Paslaugas Paslaugų teikėjui atsiskaito mokėjimo pavedimu į Paslaugų teikėjo nurodytą banko sąskaitą.

2.9. Sutarties galiojimo laikotarpiu Paslaugų teikėjo nurodyti pasiūlyme įkainiai perskaičiuojami Sutarties 3 priedo nustatyta tvarka.

2.10. Užsakovas turi teisę sulaikyti apmokėjimą Paslaugų teikėjui, jei Paslaugų teikėjas laiku nevykdo savo įsipareigojimų pagal šią Sutartį atitinkamų aplinkybių egzistavimo laikotarpiu.

2.11. Jei Paslaugų teikėjui pagal šią Sutartį yra priskaičiuotos netesybos, Užsakovo už Paslaugas mokėtina suma mažinama priskaičiuotų netesybų suma. Taip pat Užsakovas turi teisę priskaičiuotas netesybas išskaičiuoti iš bet kokių Paslaugų teikėjui atliekamų mokėjimų teisės aktų nustatyta tvarka pranešant apie tokių netesybų taikymą.

2.12. Šalys susitaria taikyti tokią Užsakovo mokėjimų, atliekamų pagal šią Sutartį, įskaitymo tvarką:

2.12.1. pirmąja eile yra įskaitomi Paslaugų teikėjo reikalavimai, susiję su mokėjimo prievolių už pagal šią Sutartį suteiktas Paslaugas įvykdymu;

2.12.2. antrąja eile yra įskaitomi Paslaugų teikėjo reikalavimai, susiję su netesybų arba nuostolių pagal šią Sutartį atlyginimu;

2.12.3. trečiąja eile yra įskaitomos kitos Užsakovo Paslaugų teikėjui mokėtinos sumos (jei tokių yra).

2.13. Jei mokėjimai pagal šią Sutartį yra tarptautiniai, taikoma SHA atsiskaitymų schema (mokančioji Šalis sumoka banko mokesčius už tarptautinį mokėjimo nurodymą, o užsienio bankų mokesčius sumoka mokėjimą priimanti Šalis).

2.14. Teisės aktais pakeitus taikomą pridėtinės vertės mokestį Sutartyje nurodytoms Paslaugoms, įkainiai gali būti perskaičiuojami. Sutarties sudarymo metu ir vykdymo laikotarpiu (sąskaitos išrašymo dieną) pasikeitus PVM tarifui, įkainiai ir (ar) atskirų išrašomų sąskaitų suma perskaičiuojama nekeičiant Paslaugų teikėjo pasiūlyme nurodytų įkainių be PVM dalies ir atitinkamai perskaičiuojant PVM dalį.

2.15. Kilus įtarimams, kad Susijusių išlaidų kainos yra nekonkurencingos ir neatitinkančios rinkos kainų, Užsakovas turi teisę, gavęs prašymą patvirtinti būsimas išlaidas, prašyti Paslaugų teikėjo pateikti argumentuotą paaiškinimą arba apklausti kitus rinkos dalyvius (ne mažiau trijų rinkos dalyvių) ar (ir) patikrinti viešai prieinamą informaciją (ne mažiau trijų rinkos dalyvių), išskyrus atvejus, jei rinkoje nėra trijų rinkos dalyvių, tokiu atveju apklausiami visi esantys rinkos dalyviai. Jei atlikus rinkos dalyvių apklausą paaiškėja, kad bent vienas iš Susijusių išlaidų įkainis yra daugiau kaip 20 % (dvidešimt procentų) didesnis nei Užsakovo apklaustų rinkos dalyvių įkainių vidurkis dėl Paslaugų teikėjo nurodytos Susijusios išlaidos, Paslaugų teikėjo prašymas yra atmetamas.

**III. PASLAUGŲ TEIKIMO IR PRIĖMIMO SĄLYGOS IR TVARKA**

* 1. Suteikiamų Paslaugų kokybė turi atitikti Techninėje specifikacijoje nurodytus reikalavimus ir teisės aktuose nustatytus reikalavimus bei įprastai tokios rūšies Paslaugoms taikomus reikalavimus.
  2. Paslaugų teikėjas garantuoja, jog Paslaugų perdavimo – priėmimo akto (-ų) pasirašymo metu Paslaugos atitiks Sutartyje nustatytus reikalavimus, jos bus suteiktos kokybiškai, be klaidų, kurios panaikintų ar sumažintų Paslaugų vertę ar jų rezultato tinkamumą naudojimui pagal paskirtį.
  3. Paslaugos laikomos suteiktomis tik po to, kai Užsakovas pasirašė Paslaugų perdavimo - priėmimo aktą ar lygiavertį dokumentą, patvirtinantį tinkamą Paslaugų suteikimą. Šalys Paslaugų perdavimo – priėmimo aktą ar lygiavertį dokumentą susiderina ir pasirašo per 3 darbo dienas nuo jo pateikimo dienos.
  4. Paslaugų teikėjas įsipareigoja užtikrinti, kad visą Sutarties galiojimo terminą turės pakankamą specialistų ir ekspertų, atitinkančių Pirkimo sąlygų reikalavimus, skaičių ir kad jo specialistai ir ekspertai ir (ar) kiti Paslaugų teikėjo pasitelkti asmenys *(jei tokie bus pasitelkti)* tinkamai vykdys šią Sutartį.
  5. Kitos Paslaugų teikimo sąlygos, kiek nėra aptartos šioje Sutartyje, yra numatytos Pirkimo sąlygose ir yra privalomos Šalims.
  6. Paslaugų teikėjas išsamiai ir tiksliai tvarko sąskaitas ir dokumentus, susijusius su Paslaugų suteikimu ir jam pagal šią Sutartį priklausančiais mokėjimais. Paslaugų teikėjas patvirtina ir įsipareigoja, kad jo apskaita bus vedama taip, kad būtų galima įvertinti pagal šią Sutartį apmokėjimui pateiktų sąskaitų faktūrų ir ataskaitų teisingumą.
  7. Paslaugų teikėjas įsipareigoja suteikti sąlygas Užsakovui bei kitoms kompetentingoms institucijoms, kurioms šią teisę suteikia įstatymai ar kiti teisės aktai, tikrinti Sutarties įgyvendinimą.

**IV. PIRKIMO SUTARTIES ŠALIŲ TEISĖS IR PAREIGOS**

**4.1. Paslaugų teikėjas įsipareigoja:**

4.1.1. teikti Paslaugas profesionaliai, apdairiai, rūpestingai, vengti bet kokio galimo interesų konflikto, vadovaudamasis Sutarties nuostatomis, galiojančių teisės aktų reikalavimais bei juose nustatytais apribojimais. Teikdamas Paslaugas Paslaugų teikėjas taip pat privalo veikti išskirtinai Užsakovo interesais. Paslaugų teikėjo teikiamos Paslaugos pagal šią Sutartį turi atitikti Pirkimo sąlygas, tiekėjo pasiūlymą, Sutartį;

4.1.2. suteikti Paslaugas per Sutartyje ir (ar) Techninėje specifikacijoje nurodytus terminus. Tuo atveju, jeigu Paslaugų suteikimui reikia Užsakovo dokumentų ar papildomos informacijos, Paslaugų teikėjas pradės teikti Paslaugas tą dieną, kai bus pateikti dokumentai ar reikalinga informacija, ar priimti reikalingi Užsakovo sprendimai ir (ar) atlikti veiksmai, nebent Šalys susitartų kitaip;

4.1.3. užtikrinti Užsakovo pateiktos informacijos konfidencialumą, apsaugą ir neatskleidimą, išskyrus atvejus, kai informacijos atskleidimas yra privalomas pagal Lietuvos Respublikos įstatymus. Paslaugų teikėjas nenaudos jokios gautos informacijos trečiosios šalies interesais. Paslaugų teikėjas privalo užtikrinti, kad šių įsipareigojimų laikytųsi jo ekspertai (darbuotojai) bei Paslaugų teikimui pasitelkti tretieji asmenys. Įstatymų reikalaujamo privalomo informacijos atskleidimo atveju Paslaugų teikėjas nedelsiant praneša apie tai Užsakovui. Ši nuostata lieka galioti ir po Paslaugų suteikimo;

4.1.4. užtikrinti numatytų ekspertų/specialistų dalyvavimą ir jiems priskirtų funkcijų vykdymą teikiant Paslaugas. Specialistai ir (ar) ekspertai gali būti keičiami tik gavus iš Užsakovo raštišką sutikimą. Keičiami specialistai ir (ar) ekspertai privalo turėti lygiavertę kvalifikaciją tiekėjo pasiūlyme nurodytam specialistui ir (ar) ekspertui. Specialisto ir (ar) eksperto keitimas nebus laikomas esminiu Sutarties keitimu ir įforminamas rašytiniu Šalių susitarimu. Šis reikalavimas taikomas ir specialistų, už kuriuos buvo suteikti papildomi balai Pirkimo procedūrų metu, pavadavimo jiems susirgus, atsisakius vykdyti Sutartį, pan. atvejais, t. y. juos pavaduojantys ar pakeičiantys asmenys turi būti ne žemesnės kvalifikacijos nei ta, kuri nustatyta Pirkimo dokumentuose, bei už kurią buvo suteikti papildomi balai;

4.1.5. teikti Pirkimo sąlygose numatytas Paslaugas, kitas Paslaugas, jei perkamos, teikti reikalingą susijusią dokumentaciją, būtiną tinkamam ir visapusiškam Paslaugų naudojimui pagal paskirtį;

4.2. Paslaugų teikėjas pilna apimtimi atsako už trečiųjų asmenų, pasitelktų Sutarčiai tinkamai įvykdyti, *(jeigu tokie bus pasitelkti)* teikiamas Paslaugas, taip pat už savo specialistų (ekspertų), dalyvaujančių Paslaugų teikime, atliekamus veiksmus bei neveikimą.

**4.3. Paslaugų teikėjas turi teisę:**

4.3.1. gauti Sutartyje nurodytą užmokestį už laiku, tinkamai ir kokybiškai Užsakovui suteiktas, perduotas Paslaugas;

4.3.2. Paslaugų teikėjas turi ir kitas šios Sutarties ir Lietuvos Respublikoje galiojančių teisės aktų numatytas teises.

**4.4. Užsakovas įsipareigoja:**

4.4.1. suteikti Paslaugų teikėjui visus dokumentus ir informaciją, taip pat atlikti visus kitus veiksmus, reikalingus tam, kad Paslaugų teikėjas galėtų tinkamai suteikti sutartas Paslaugas, bei užtikrinti, kad visa suteikta informacija yra teisinga, tiksli ir išsami, o veiksmai atlikti tinkamai ir laiku;

4.3.2. užtikrinti, kad Užsakovo darbuotojai būtų informuoti apie Paslaugų teikėjo teikiamas Paslaugas ir kad įgalioti darbuotojai bendradarbiautų su Paslaugų teikėjo specialistais (ekspertais) ir/ar atstovais Paslaugų teikimo tikslais, bei dalyvautų numatytuose Šalių susitikimuose;

4.3.3. tuo atveju, jeigu Paslaugų teikėjo atstovai turės teikti Paslaugas Užsakovo buvimo vietoje, sudaryti tinkamas sąlygas Paslaugoms teikti, įskaitant technines ir organizacines priemones ir kitą pagalbą.

**4.4. Užsakovas turi teisę:**

4.4.1. reikalauti, jog tinkamai, laiku ir kokybiškai būtų teikiamos paslaugos, prižiūrėti paslaugų teikimą bei teikti pastabas dėl jų teikimo, taip pat žodžiu ir raštu nurodyti Paslaugų teikėjui teikiamų paslaugų trūkumus ir (ar) neatitikimus; reikalauti, kad jie būtų pašalinti per protingą terminą;

4.4.2. Užsakovas turi visas šios Sutarties bei Lietuvos Respublikoje galiojančių teisės aktų numatytas teises.

**5. PATVIRTINIMAI IR GARANTIJOS**

* 1. Kiekviena iš Šalių pareiškia ir garantuoja kitai Šaliai, kad:
     1. Šalis yra teisėtai įsteigta ir teisėtai veikia pagal įsteigimo valstybės įstatymus;
     2. Šalis turi visas teises, įgaliojimus ir patvirtinimus, reikalingus sudaryti ir vykdyti Sutartį, kuri sudaro galiojantį ir privalomą atitinkamos Šalies įsipareigojimą, vykdomą pagal jo sąlygas;
     3. Šalis atliko visus reikalingus teisinius veiksmus, kad ši Sutartis būtų tinkamai sudaryta ir galiotų, ir turi visus teisės aktais numatytus leidimus, licencijas, darbuotojus, reikalingus Paslaugoms teikti ar gauti;
     4. šios Sutarties sudarymas bei vykdymas nepažeidžia (i) atitinkamos Šalies įstatų, veiklos dokumentų; (ii) jai taikomų įstatymų ir kitų teisės aktų; (iii) teismo ar kitų valstybės institucijų sprendimų, aktų ar kitų dokumentų, privalomų atitinkamai Šaliai; (iv) atitinkamos Šalies sudarytų sutarčių ar trečiųjų asmenų atžvilgiu prisiimtų vienašalių įsipareigojimų; (v) atitinkamos Šalies kreditorių teisių.
  2. Paslaugų teikėjas papildomai patvirtina ir garantuoja, kad:
     1. visa informacija (įskaitant informaciją apie atitikimą Pirkimo sąlygose nurodytiems kvalifikaciniams reikalavimams), dokumentai ir (ar) nurodymai, kuriuos Paslaugų teikėjas pateikė dalyvaudamas viešajame Paslaugų pirkime ir Sutarties sudarymo metu, ir (ar) pateiks jų vykdymo metu yra tikri, teisingi ir neprieštarauja teisės aktų reikalavimams;
     2. Paslaugų teikėjas atitinka ir visu Sutarties galiojimo laikotarpiu atitiks Pirkimo sąlygose numatytus kvalifikacinius ir kitus reikalavimus.

**VI. Intelektinės nuosavybės teisės**

* 1. Visi rezultatai ir su jais susijusios teisės, įgytos vykdant Sutartį, įskaitant intelektinės nuosavybės teises, išskyrus asmenines neturtines teises į intelektinės veiklos rezultatus, yra Užsakovo nuosavybė, pereinanti Užsakovui nuo Paslaugų perdavimo momento be jokių apribojimų, kurią Užsakovas gali naudoti, publikuoti, perleisti ar perduoti be atskiro Paslaugų teikėjo sutikimo tretiesiems asmenims.
  2. Užsakovas be jokių papildomų mokėjimų turi teisę neterminuotai naudotis Sutarties pagrindu sukurtais autorių teisių objektais tiek Lietuvoje, tiek ir užsienyje. Turtinės autorių teisės į Paslaugų teikimo metu sukurtus autorių teisių objektus Užsakovui perduodamos visam teisės aktuose nustatytam autorių turtinių teisių galiojimo laikotarpiui.
  3. Bet kokie su Sutartimi susiję dokumentai, išskyrus pačią Sutartį, yra Užsakovo nuosavybė ir, Paslaugų teikėjui baigus vykdyti savo įsipareigojimus, Užsakovo reikalavimu turi būti grąžinti (kartu su visomis jų kopijomis) Užsakovui.
  4. Paslaugų teikėjas garantuoja nuostolių ir (ar) žalos atlyginimą Užsakovui dėl bet kokių reikalavimų, kylančių dėl intelektinės nuosavybės teisių pažeidimo ar įtariamo jų pažeidimo (įskaitant gynybą įtariamo pažeidimo atveju), išskyrus atvejus, kai toks pažeidimas (įtariamas pažeidimas) atsiranda dėl Užsakovo kaltės.
  5. Jeigu Paslaugų teikimo metu autorių teisių objektams sukurti Paslaugų teikėjas naudoja kitų autorių kūrinius ir (ar) Paslaugų teikimo metu numatytiems autorių teisių objektams sukurti Paslaugų teikėjo pasitelkiami kiti asmenys, Paslaugų teikėjas yra visiškai atsakingas tiek Užsakovui, tiek ir asmenims už jų kūrinių bei kitos medžiagos, skirtos Paslaugų teikimo metu numatytiems autorių teisių objektams gaminti (sukurti), naudojimo bei perdavimo Užsakovui teisėtumą. Paslaugų teikėjas prisiima atsakomybę už pretenzijas ar ieškinius, kylančius iš santykių su autoriais bei kitais trečiaisiais asmenimis dėl autorių teisių pažeidimo, susijusio su Paslaugų teikimo metu Užsakovui perduodamais autorių teisių objektais ir įsipareigoja atlyginti Užsakovui jo dėl to turėtus nuostolius.
  6. Paslaugų teikėjas nedelsdamas praneša Užsakovui apie tai, kad jam yra pateiktas ieškinys ar bet koks kitas reikalavimas dėl bet kokios su Sutartimi susijusios intelektinės nuosavybės teisės pažeidimo ar įtariamo pažeidimo.
  7. Paslaugų teikėjas be išankstinio rašytinio Užsakovo sutikimo neturi teisės pagal Sutartį sukurtų autorių teisių objektų (įskaitant jų darbinius variantus) parduoti, bet kokiu kitu būdu perleisti, atskleisti tretiesiems asmenims, bet kokiu būdu platinti/demonstruoti šiuos objektus (jų sudedamąsias dalis) ir/ar bet kokiu kitu būdu naudotis teisės aktuose nustatytomis autoriaus turtinėmis teisėmis į sutarties pagrindu sukurtus autorių teisių objektus (įskaitant jų darbinius variantus).

**VII. ŠALIŲ ATSAKOMYBĖ**

7.1. Šalys įsipareigoja tinkamai vykdyti Sutartyje nurodytus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai. Šalių atsakomybė nustatoma pagal galiojančius Lietuvos Respublikos teisės aktus ir šią Sutartį.

7.2. Jei Paslaugų teikėjas vėluoja suteikti Paslaugas Sutartyje ir/ar Techninėje specifikacijoje nustatytais terminais, jis Užsakovui moka 0,04 % (keturių šimtųjų procento) dydžio delspinigius nuo vėluojamos suteikti Paslaugų vertės už kiekvieną termino praleidimo dieną ar valandą (jei terminas skaičiuojamas valandomis).

7.3. Užsakovas, nesant apmokėjimo sulaikymo pagrindų, nesumokėjęs Paslaugų teikėjui už tinkamai suteiktas Paslaugas per Sutartyje nurodytą terminą, Paslaugų teikėjui moka 0,04 procento nuo laiku nesumokėtos sumos dydžio delspinigius už kiekvieną uždelstą dieną.

7.4. Paslaugų teikėjui pažeidus konfidencialumo reikalavimus, Paslaugų teikėjas moka Užsakovui 1000 Eur dydžio baudą bei atlygina atitinkamai Užsakovo patirtus nuostolius tiek, kiek jų nepadengia bauda.

7.5.. Jei Paslaugos teikiamos nekokybiškai, ar Paslaugų teikėjas nevykdo (netinkamai vykdo) kitus savo įsipareigojimus pagal Sutartį (nesuteikia Užsakovo užsakyme nustatytus reikalavimus, per Užsakovo nurodytą terminą nepašalina nekokybiškai suteiktų paslaugų trūkumų ir pan.) Paslaugų teikėjas, Užsakovui pareikalavus, sumoka 5 (penkių) procentų dydžio baudą nuo preliminarios renginio sąmatos.

7.6. Šalis, nevykdanti ar netinkamai vykdanti Sutartį, privalo atlyginti kitai Šaliai visus dėl to padarytus tiesioginius nuostolius.

7.7. Jei Paslaugų teikėjas pažeidžia Sutarties X skyriuje nustatytą subteikėjų, specialistų, jungtinės veiklos partnerių keitimo tvarką, Paslaugų teikėjui už kiekvieną nustatytą pažeidimą taikoma 500,00 (penkių šimtų) Eurų bauda.

7.8. Jeigu Paslaugų teikėjas, teikdamas Paslaugas, nepasiekia Paslaugų techninėje specifikacijoje nustatytų žaliųjų, socialinių, pasiūlyme nurodytų rodiklių už kuriuos buvo skirti ekonominio naudingumo balai, laikoma, kad Paslaugų teikėjas netinkamai suteikė Paslaugas ar jų dalį. Už netinkamai suteiktas Paslaugas ar jų dalį Užsakovas nemokės.

7.9. Užsakovas turi teisę inicijuoti atleidimo nuo netesybų procedūrą, jei jis nustato, kad aplinkybės, dėl kurių turi būti mokamos netesybos, atsirado dėl Užsakovo veiksmų, priklausančių nuo Kliento, ar yra bent viena iš Sutarties 8.5 nurodytų aplinkybių. Tokiu atveju Klientas privalo objektyviai pagrįsti aplinkybes ir raštu pranešti Paslaugų teikėjui apie netesybų netaikymą, nurodydamas priežastis ir netesybų netaikymo periodą.

**VIII. SUTARTIES GALIOJIMAS, KEITIMAS, STABDYMAS**

* 1. Sutartis įsigalioja nuo tada, kai ją pasirašo abi Šalys.
  2. Sutartis galioja iki visiško sutartinių įsipareigojimų įvykdymo, bet ne ilgiau nei Paslaugų suteikiama už maksimalią Sutarties vertę arba 36 mėnesius (priklausomai nuo to, kuri aplinkybė įvyks anksčiau).
  3. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurių keitimas numatytas Sutartyje ir (ar) galimas vadovaujantis Viešųjų pirkimų įstatymu.
  4. Sutarties sąlygų keitimu nebus laikomi techninio pobūdžio Sutarties pakeitimai (pavyzdžiui, Šalių rekvizitai, klaidos) bei atskirų Sutarties vykdymo sąlygų koregavimas Sutartyje numatytomis aplinkybėmis.
  5. Esant svarbioms priežastims (siekiant nustatyti, ar iš tikrųjų buvo padarytos esminės Paslaugų teikimo klaidos, pažeidimai; taip pat jei Užsakovas negauna tiesiogiai su Sutarties vykdymų susijusių valstybės asignavimų; buvo priimti svarbūs Sutarties vykdymui teisės aktų pakeitimai; vėluojama suteikti Paslaugas dėl trečiųjų šalių įtakos; Šalys daugiau nei 30 kalendorinių dienų neišsprendžia ginčo derybomis; ir pan.), Užsakovas, el. paštu siųstu raštu informavęs Paslaugų teikėją ir nurodęs konkrečias priežastis ir/ar aplinkybes, turi teisę sustabdyti Paslaugų teikimą ne ilgiau kaip 1 mėn. laikotarpiui. Šalims sužinojus, jog išnyko Paslaugų teikimo sustabdymo priežastys ir/ar aplinkybės, bet kuri iš Šalių turi teisę viena kitai el. paštu siųstu raštu pranešti apie šį galimai egzistuojantį faktą. Per 3 darbo dienas nuo tokio pranešimo išsiuntimo dienos Užsakovas, įvertinęs visą turimą informaciją ir dokumentus:

8.5.1. jeigu nesutinka, kad išnyko Paslaugų teikimo sustabdymo priežastys ir/ar aplinkybės, el. paštu siųstu raštu pateikia Paslaugų teikėjui konkrečias priežastis ir/ar aplinkybes;

8.5.2. jeigu sutinka, kad išnyko Paslaugų teikimo sustabdymo priežastys ir/ar aplinkybės, el. paštu siųstu raštu Paslaugų teikėjui praneša apie Paslaugų teikimo atnaujinimą. Paslaugų teikėjas privalo pradėti tęsti Paslaugų teikimą ne vėliau kaip per 10 darbo dienų nuo šio Užsakovo pranešimo gavimos dienos arba nuo kitos, Šalių suderintos dienos, kuri negali būti ilgesnė kaip 30 kalendorinių dienų, jeigu Paslaugų teikimo sustabdymas truko 1 mėnesį.

8.6. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti per 20 kalendorinių dienų ir kitai Šaliai pateikti motyvuotą raštišką atsakymą. Šalių nesutarimo atveju sprendimo teisė priklauso Užsakovui.

**IX. SUTARTIES PAŽEIDIMAS IR JO PASEKMĖS, SUTARTIES NUTRAUKIMAS**

9.1. Jei Šalis nevykdo arba netinkamai vykdo savo įsipareigojimus pagal Sutartį, ji pažeidžia Sutartį. Vienai Šaliai pažeidus Sutartį, kita Šalis turi teisę naudotis bet kokiais teisėtais savo teisių gynimo būdais, įskaitant, bet neapsiribojant:

9.1.1. reikalauti kitos Šalies tinkamai vykdyti sutartinius įsipareigojimus;

9.1.2. reikalauti atlyginti nuostolius;

9.1.3. reikalauti sumokėti Sutartyje nustatytas netesybas (delspinigius / baudas) ir atlyginti nuostolius;

9.1.4. nutraukti Sutartį 9.2 punkto nustatyta tvarka.

9.2. Užsakovas turi teisę vienašališkai, nesikreipdamas į teismą, prieš 10 (dešimt) darbo dienų raštu apie tai įspėjęs Paslaugų teikėją, nutraukti Sutartį, jeigu:

9.2.1. paaiškėja aplinkybės, patvirtinančios, kad Paslaugų teikėjas neturės galimybės, pajėgumų ar dėl kitų priežasčių negalės tinkamai teikti Paslaugų;

9.2.2. jei išnyko Paslaugų poreikis ar yra kitokių esminių aplinkybių, įtakojančių Sutarties vykdymą, taip pat nedelsiant dėl Paslaugų teikėjo kaltės; tokiu atveju Užsakovas sumoka Paslaugų teikėjui Paslaugų kainos dalį, proporcingą iki pranešimo apie Sutarties nutraukimo pateikimo suteiktoms ir šioje Sutartyje nustatyta tvarka priimtoms Paslaugoms. Užsakovo nepriimtos ar nepatvirtintos Paslaugos nėra apmokamos. Jei Užsakovas Sutartį nutraukia dėl Paslaugų teikėjo kaltės, Užsakovas sumoka Paslaugų teikėjui už iki pranešimo apie Sutarties nutraukimo tinkamai suteiktą ir priimtą Paslaugų dalį tik tokiu atveju, jei Užsakovas tos Paslaugos dalies rezultatą galės panaudoti pagal paskirtį ir siekiamą rezultatą;

9.2.3. Paslaugų teikėjas iš esmės pažeidė Sutartį.

9.3. Paslaugų teikėjo padarytas Sutarties pažeidimas laikomas esminiu, jeigu:

9.3.1. teikiamos Paslaugos neatitinka Sutartyje numatytų reikalavimų ir Paslaugų teikėjas neištaiso Paslaugų teikimo trūkumų per Užsakovo nustatytą terminą;

9.3.2. Paslaugų teikėjo kvalifikacija tapo nebeatitinkančia šios Sutarties reikalavimų ir šie neatitikimai nebuvo ištaisyti per 14 (keturiolika) kalendorinių dienų nuo kvalifikacijos tapimo neatitinkančia dienos (jeigu yra nustatyti kvalifikacijos reikalavimai);

9.3.4. Paslaugų teikėjui yra iškeliama bankroto ar restruktūrizavimo byla, arba bankroto procesas vykdomas ne teismo tvarka, inicijuotos priverstinio likvidavimo ar susitarimo su kreditoriais procedūros arba jam vykdomos analogiškos procedūros pagal šalies, kurioje jis registruotas, įstatymus, Užsakovui tampa žinoma apie kitokį priverstinį Paslaugų teikėjo kreditorių teisių įgyvendinimą, galintį turėti esminės įtakos Paslaugų teikėjo galimybėms toliau vykdyti Sutartį ir (ar) dėl Paslaugų teikėjo yra priimamas ir įsiteisėja apkaltinamasis teismo nuosprendis už 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo 45 straipsnio 1 dalyje išvardytuose Europos Sąjungos teisės aktuose apibrėžtus nusikaltimus;

9.3.5. Paslaugų teikėjas pažeidžia šios Sutarties nuostatas, reglamentuojančias konkurenciją, intelektinės nuosavybės ar konfidencialios informacijos valdymą;

9.3.6. Paslaugų teikėjas pažeidžia Sutarties 10 dalies nuostatas;

9.3.7. Yra kitos aplinkybės, numatytos Lietuvos Respublikos civilinio kodekso 6.217 straipsnyje.

9.4. Užsakovui nutraukus Sutartį Sutarties 9.3 punkto nustatyta tvarka arba Paslaugų teikėjui, nepagrįstai nutraukus Sutartį, Užsakovui pareikalavus, Paslaugų teikėjas moka Užsakovui 15 (penkiolikos) procentų Sutarties vertės dydžio baudą ir atlygina tiesioginius nuostolius, susijusius su Sutarties nutraukimu. Užsakovui pareiškus reikalavimą atlyginti patirtus nuostolius, baudos suma įskaitoma į nuostolių atlyginimą.

9.5. Jeigu Sutartis nutraukiama ne dėl Paslaugų teikėjo kaltės, tokiu atveju Užsakovas už tinkamai suteiktas Paslaugas sumoka Paslaugų teikėjui Paslaugų kainos dalį, proporcingą iki pranešimo apie Sutarties nutraukimo pateikimo suteiktoms ir šioje Sutartyje nustatyta tvarka priimtoms Paslaugoms, Sutartyje nustatyta tvarka. Užsakovo nepriimtos Paslaugos nėra apmokamos.

9.6. Sutartis gali būti nutraukta raštišku abiejų Šalių susitarimu.

9.7. Užsakovas turi teisę nutraukti Sutartį, raštu įspėjęs paslaugų teikėją prieš 60 dienų iki nutraukimo momento.

9.8. Paslaugų teikėjas turi teisę nutraukti Sutartį, raštu įspėjęs paslaugų teikėją prieš 6 mėnesius iki nutraukimo momento

9.9. Užsakovas turi teisę vienašališkai nutraukti Sutartį, įspėjęs Paslaugų teikėją raštu prieš 3 darbo dienas, jeigu šalyje paskelbiama neparastoji padėtis, karo padėtis, ekstremali situacija ar visuotinė mobilizacija arba jeigu Užsakovo veikla sustabdoma arba apribojama. Paslaugų teikėjui sumokama už iki nutraukimo faktiškai suteiktas Paslaugas Sutartyje nustatyta tvarka, išskyrus atvejus, jeigu dėl šiame punkte nurodytų aplinkybių Užsakovas tampa nemokus ar negali atsiskaityti dėl kitų jo veiklos apribojimų.

**X. PASLAUGŲ TEIKĖJO TEISĖ PASITELKTI TREČIUOSIUS ASMENIS (SUBTEIKIMAS), JUNGTINĖ VEIKLA**

10.1. Jei Sutarties vykdymui Paslaugų teikėjas pasitelkia subtiekėjus, prieš sudarydamas Sutartį, Paslaugų teikėjas įsipareigoja Užsakovui pranešti jam žinomų pasitelktų subtiekėjų pavadinimus, kontaktinius duomenis ir jų atstovus, jeigu jie nebuvo nurodyti pasiūlyme (plačiąja prasme). *Paslaugų teikėjo pasiūlyme nurodyti subtiekėjai/ūkio subjektai \_\_\_\_\_\_\_\_\_.* Paslaugų teikėjas privalo užtikrinti, kad Sutarties sudarymo momentu ir visą jos galiojimo laikotarpį Sutarties vykdymui pasitelkti subtiekėjai turėtų reikiamą kvalifikaciją ir patirtį bei neturėtų pašalinimo pagrindų (jeigu taikoma). Paslaugų teikėjas įsipareigoja informuoti Užsakovą apie šios informacijos pasikeitimus visu Sutarties vykdymo metu, taip pat apie naujus subtiekėjus, kuriuos ketina pasitelkti vėliau. Paslaugų teikėjas Užsakovą apie naujai pasitelkiamus ir (ar) keičiamus subtiekėjus informuoja per 5 darbo dienas iki jų pasitelkimo ir (ar) keitimo pradžios.

10.2. Subtiekėjus, kurių pajėgumais Paslaugų teikėjas nesirėmė Pirkimo dokumentuose sąlygose numatytiems kvalifikacijos reikalavimams pagrįsti, Paslaugų teikėjas gali keisti savo nuožiūra, apie tai raštu informuodamas Užsakovą. Užsakovas turi teisę patikrinti, ar nėra subtiekėjo pašalinimo pagrindų (jeigu taikoma). Jeigu subtiekėjo padėtis atitinka bent vieną Pirkimo dokumentuose nustatytą pašalinimo pagrindą, Užsakovas reikalauja pakeisti šį subtiekėją reikalavimus atitinkančiu subtiekėju.

10.3. Subtiekėjus, kurių pajėgumais Paslaugų teikėjas rėmėsi Pirkimo dokumentuose numatytiems reikalavimams pagrįsti, Paslaugų teikėjas gali keisti tik gavęs rašytinį Užsakovo sutikimą, prieš tai Užsakovui patikrinus ir įsitikinus, kad šis subtiekėjas turi reikiamą kvalifikaciją ir (ar) patirtį, taip pat, kad nėra Pirkimo dokumentuose nustatytų subtiekėjo pašalinimo pagrindų (jeigu taikoma). Užsakovas patvirtina, kad sutikimo pakeisti subtiekėją neatsisakys išduoti nepagrįstai. Šiame punkte numatyta sąlyga yra esminė Sutarties sąlyga, pakartotinis jos pažeidimas bus laikomas esminiu Sutarties pažeidimu.

10.4. Paslaugų teikėjas privalo užtikrinti, kad Sutarties sudarymo momentu ir visą jos galiojimo laikotarpį Paslaugas teikiantys ir Sutartį vykdantys Subteikėjai turėtų reikiamą kvalifikaciją ir patirtį (jeigu tokie yra reikalaujami), būtinas tinkamam Sutarties vykdymui. Už Subteikėjų teikiamų Paslaugų kokybę ir darbų saugos reikalavimų laikymąsi Užsakovui atsako Paslaugų teikėjas.

10.5. Atsiradus poreikiui keisti jungtinės veiklos sutartyje nurodytus partnerius kitais (jeigu Paslaugos teikiamos pagal jungtinės veiklos sutartį), privalo būti įvykdytos visos žemiau nurodytos sąlygos:

10.5.1. Paslaugų teikėjas Užsakovui pateikia šiuos dokumentus:

10.5.1.1. pasiliekančio jungtinės veiklos partnerio prašymą dėl jungtinės veiklos partnerio keitimo;

10.5.1.2. pasitraukiančio jungtinės veiklos partnerio prašymą pasitraukti iš jungtinės veiklos sutarties partnerių ir perduoti visus įsipareigojimus pagal jungtinės veiklos sutartį naujajam / pasiliekančiam jungtinės veiklos partneriui;

10.5.1.3. naujojo / pasiliekančio jungtinės veiklos partnerio raštišką sutikimą pakeisti pasitraukiantį jungtinės veiklos partnerį bei prisiimti visus pasitraukiančio jungtinės veiklos partnerio įsipareigojimus pagal jungtinės veiklos sutartį bei naujojo / pasiliekančio jungtinės veiklos partnerio kvalifikaciją pagrindžiantys dokumentus (jei taikoma);

10.5.2. Paslaugų teikėjas gauna Užsakovo rašytinį sutikimą keisti jungtinės veiklos partnerius;

10.5.3. Paslaugų teikėjas pateikia Užsakovui naujos jungtinės veiklos sutarties ar esamos jungtinės veiklos sutarties pakeitimo kopiją, kurioje pasiliekančiojo jungtinės veiklos partnerio įsipareigojimai išliks tokie patys kaip ir ankstesnėje jungtinės veiklos sutartyje, o naujasis / pasiliekantis jungtinės veiklos partneris perims visus pasitraukiančiojo jungtinės veiklos partnerio įsipareigojimus pagal ankstesnę jungtinės veiklos sutartį.

10.6. Paslaugų teikėjas neturi teisės pasitelkti šios Sutarties vykdymui (sudaryti darbo, rangos ar kitokių sutarčių) Užsakovo darbuotojų, taip pat bet kokiais kitais pagrindais pasitelkti Užsakovo darbuotojų Sutarties vykdymui.

10.7. Šio skyriaus 10.1-10.6 punktų nuostatų nesilaikymas yra laikomas esminiu Sutarties pažeidimu.

10.8. Paslaugų teikėjo pasitelktiems Subteikėjams yra suteikiama galimybė prašyti Užsakovo tiesiogiai atsiskaityti su jais.

10.9. Subteikėjas, norintis pasinaudoti Sutarties 10.8. punkte nurodyta galimybe, įvykdęs įsipareigojimus pagal šią Sutartį, pateikia prašymą Užsakovui kartu su Paslaugų teikėjo patvirtinimu, kad Subteikėjas tinkamai atliko savo įsipareigojimus pagal šią Sutartį ir, kad Paslaugų teikėjas neturi prieštaravimų tiesioginiam atsiskaitymui su Subteikėju.

10.10. Užsakovas, išnagrinėjęs Subteikėjo prašymą, priima sprendimą dėl tokio atsiskaitymo taikymo bei praneša Paslaugų teikėjui ir Subteikėjui per 5 darbo dienas nuo prašymo gavimo dienos.

10.11. Jei Užsakovas priima sprendimą tenkinti Subteikėjo prašymą, laikantis Viešųjų pirkimo nuostatų, pasirašoma trišalė sutartis tarp Užsakovo, Paslaugų teikėjo ir Subteikėjo.

10.12. Paslaugų teikėjas įsipareigoja apie Sutarties 10.8 punkte nurodytą tiesioginio atsiskaitymo galimybę bei šioje Sutartyje nustatytą tokio atsiskaitymo tvarką informuoti pasitelktus Subteikėjus.

**XI. Nenugalimos jėgos aplinkybės *(force majeure)***

11.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad sutartiniai įsipareigojimai neįvykdyti ar dalinai neįvykdyti dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užskirsti kelio šių aplinkybių ar jų pasekmių atsiradimui.

Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir kituose LR teisės aktuose. Esant nenugalimos jėgos aplinkybėms, Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų sutartinių įsipareigojimų neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

11.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama dokumentus, patvirtinančius šių aplinkybių buvimą bei įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, o taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

11.3. Pagrindas atleisti šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu šalis laiku neišsiunčia pranešimo arba neinformuoja ir nepateikia nenugalimos jėgos aplinkybių buvimą patvirtinančių dokumentų, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

11.4. Tuo atveju, jei Paslaugų teikėjas šioje Sutartyje nustatyta tvarka ir terminais negali įvykdyti sutartinių įsipareigojimų dėl nenugalimos jėgos aplinkybių, kurios atsirado užsienio valstybėje (pvz. prekių gamyba ir/ar pristatymas tampa neįmanomi dėl nenugalimos jėgos aplinkybių), šių aplinkybių buvimas turi būti patvirtintas užsienio valstybių įgaliotų institucijų sertifikatu (pažymėjimu), ar kitais objektyviais įrodymais.

**XII. KITOS SĄLYGOS**

12.1. Šalys patvirtina, kad ši Sutartis su jos priedais kartu (taip pat ir Pirkimo sąlygos su jų priedais) su pasiūlymu bei visais jo priedais sudaro vientisą susitarimą tarp Užsakovo ir Paslaugų teikėjo dėl atitinkamų Paslaugų teikimo. Ši Sutartis yra vientisas ir nedalomas dokumentas, kurį sudaro visi toliau išvardinti dokumentai. Sutarties aiškinimo ir taikymo tikslais nustatoma tokia Sutarties dokumentų pirmenybės tvarka:

12.1.1. Techninė specifikacija su priedais (jei yra);

12.1.2. Sutartis;

12.1.3. Pirkimo sąlygų paaiškinimai ir/ar patikslinimai (jei yra);

12.1.4. Pirkimo sąlygos;

12.1.5. Paslaugų teikėjo pasiūlymas.

12.2. Užsakovas ir Paslaugų teikėjas įsipareigoja laikyti paslaptyje ir neatskleisti trečioms šalims informacijos, kuri laikoma konfidencialia ir kuri buvo gauta vykdant Sutartį Sutarties galiojimo laikotarpiu. Konfidencialia informacija laikoma bet kokia pakenti galinti rašytinė ar žodinė antrajai Sutarties Šaliai suteikta informacija, kuri susijusi su produktais ar veikla, išskyrus atvejus, kai Šalis, suteikdama tokią informaciją, įsakmiai nurodo, jog tokia informacija nėra konfidenciali. Šis Šalių įsipareigojimas galioja dar vienerius metus po to, kai Sutartis nutraukiama ar pasibaigęs jos galiojimas. Už šiame Sutarties punkte numatytų konfidencialumo įsipareigojimų pažeidimą juos pažeidusi Šalis atlygina kitai Šaliai nuostolius. Čia numatytas konfidencialumo reikalavimas netaikomas informacijai, kuri (i) yra ar Sutarties galiojimo laikotarpiu tapo viešai žinoma, (ii) kurią atskleisti būtina pagal galiojančių teisės aktų reikalavimus arba (iii) turi būti atskleista, kad būtų tinkamai suteiktos Sutartyje numatytos paslaugos.

12.3. Sutartis yra sudaryta bei turi būti vykdoma ir aiškinama pagal Lietuvos Respublikos įstatymus.

12.5. Šiai sutarčiai taikoma Lietuvos Respublikos teisė. Bet kokie nesutarimai, reikalavimai ar ginčai, kylantys dėl Sutarties, ar susiję su ja, jos galiojimu, nutraukimu ar pažeidimu sprendžiami Šalių tarpusavio susitarimu. Šalims nepavykus susitarti per 30 dienų, jie sprendžiami pagal Lietuvos Respublikos įstatymus kompetentingame Lietuvos Respublikos teisme.

12.6. Nė viena Šalis neturi teisės perleisti visų arba dalies teisių ir pareigų pagal sudarytą Sutartį jos vykdymo metu jokiam trečiajam asmeniui.

12.7. Iki Sutarties sudarymo Šalys gali sutarti dėl kitų Sutarties nuostatų, nepaminėtų šioje Sutartyje, kurios neprieštarauja Pirkimo sąlygoms ir Viešųjų pirkimų įstatymo nuostatoms.

12.8. Šalys susitaria, kad visas susirašinėjimas tarp Šalių yra vykdomas lietuvių kalba arba anglų kalba, išskyrus atvejus, jei Pirkimo dokumentuose bus nurodyta kitaip. Visi pranešimai, sutikimai ir kitas susirašinėjimas, kuriuos Šalis gali pateikti kitai Šaliai pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu Šalių Sutartyje nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą.

12.9. Sudarydamos šią Sutartį Šalys patvirtina, kad supranta, jog nuo 2018 m. gegužės 25 d. yra tiesiogiai taikomas 2016 m. balandžio 27 d. priimtas Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo (toliau – Reglamentas). Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens duomenys, Šalys įsipareigoja sudaryti atskirą susitarimą dėl duomenų tvarkymo, kuriuo nustato duomenų tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų kategorijas bei duomenų valdytojo prievoles ir teises.

12.10. Jeigu poreikis tvarkyti asmens duomenis paaiškėja po Sutarties sudarymo, Šalys įsipareigoja nedelsiant sudaryti papildomą susitarimą dėl duomenų tvarkymo prie Sutarties ir imtis kitų būtinų priemonių siekiant užtikrinti atitiktį Reglamento reikalavimams. Šalys pripažįsta, kad papildomo susitarimo dėl duomenų tvarkymo pasirašymas nebus laikomas esminiu šios Sutarties sąlygų pakeitimu.

12.11. Kontaktiniai adresai pranešimams siųsti ir asmenys, atsakingi už Sutarties vykdymą:

12.11.1. iš Užsakovo pusės: \_\_\_\_\_\_\_\_\_\_\_\_\_\_\_\_\_\_\_\_.;

12.11.2. iš Paslaugų teikėjo pusės: \_\_\_\_\_\_\_\_\_\_\_\_\_\_\_\_\_\_\_\_.

12.12. Už Sutarties ir jos pakeitimų (jei tokių bus) paskelbimą Centrinėje viešųjų pirkimų informacinėje sistemoje atsakinga(s): \_\_\_\_\_\_\_\_\_\_\_\_\_\_\_\_\_\_\_\_.

**XIII. SUTARTIES PRIEDAI**

13.1. Sutarties priedai yra sudėtinė ir neatskiriama Sutarties dalis:

13.1.1. Sutarties 1 priedas – Paslaugų techninė specifikacija.

13.1.2. Sutarties 2 priedas – Paslaugų teikėjo pasiūlymas.

13.1.3. Sutarties 3 priedas – Perskaičiavimo sąlygos.

|  |  |
| --- | --- |
| **Užsakovas**  **Viešoji įstaiga Inovacijų agentūra**  J. Balčikonio g. 3, LT-08247 Vilnius  Įstaigos kodas 125447177  Ne PVM mokėtojas  A. s. Nr. LT34 7044 0600 0729 1073  AB SEB bankas  Banko kodas 70440  Tel. 8 700 77 055  El. p. dokumentai@inovacijuagentura.lt | **Paslaugų teikėjas** |
| Užsakovo vardu |  |

Sutarties priedas Nr. 3

**Perskaičiavimo sąlygos dėl Vartojimo prekių ir paslaugų kainų pokyčio**

1. Sutarties 2 priede Paslaugų teikėjo nurodyti įkainiai (išskyrus faktinių išlaidų sumos, kurias Užsakovas apmoka pagal faktą vadovaujantis Metodikos išlaidų atlyginimo kainodara) pagal bendro kainų lygio kitimą kas 6 mėnesius nuo Sutarties įsigaliojimo dienos gali būti perskaičiuojami (jeigu Vartojimo prekių ir paslaugų kainų pokytis viršija 5 %) tokia tvarka:

2. duomenys, kuriais remiamasi vertinant kainų lygio kitimą: Valstybės duomenų agentūros interneto svetainės http://osp.stat.gov.lt/ skyriuje „Vartotojų kainų indeksai“ skelbiamas indeksas „Vartojimo prekės ir paslaugos“;

3. perskaičiavimo formulė:

*, kur*

**a** – įkainis (Eur be PVM)) (jei ji jau buvo perskaičiuotas, tai po paskutinio perskaičiavimo);

**a**1 – perskaičiuotas (pakeistas) įkainis (Eur be PVM);

**k** – Pagal vartotojų kainų indeksą *„Vartojimo prekės ir paslaugos“* apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

, (proc.) kur

**Ind**naujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas *„Vartojimo prekės ir paslaugos“*;

**Ind**pradžia – laikotarpio pradžios datos (mėnesio) vartojimo prekių ir paslaugų indeksas *„Vartojimo prekės ir paslaugos“*. Pirmojo perskaičiavimo atveju laikotarpio pradžia (mėnuo) yra Sutarties įsigaliojimo mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

4. perskaičiuotų įkainių įforminimas: įkainių perskaičiavimas įforminamas dvišaliu Užsakovo ir Paslaugų teikėjo pasirašomu papildomu susitarimu. Nei viena iš Šalių neturi teisės atsisakyti pasirašyti tokio susitarimo be pagrįstų priežasčių̨. Prie Sutarties įkainių perskaičiavimo yra būtina pridėti šiuos Sutarties Šalių įgaliotų atstovų pasirašytus priedus: įkainių Eur be PVM perskaičiavimą pagrindžiančius dokumentus, skaičiavimą pagrindžiančius dokumentus;

5. įkainiai Eur be PVM laikomi perskaičiuotais, kai Sutarties Šalys pasirašo susitarimą̨ dėl įkainių perskaičiavimo. Perskaičiuoti įkainiai pradedami taikyti nuo kitos dienos po susitarimo dėl Sutarties įkainių perskaičiavimo pasirašymo.

6. Vadovaujantis Viešųjų pirkimų tarnybos kainodaros taisyklių nustatymo metodika, esant poreikiui, patikslinama (didėja arba mažėja) Sutarties vertė.