Pirkimo sąlygų 4 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“

**TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ**

1. Tiekėjo kvalifikacija turi atitikti šiame priede nustatytus reikalavimus kvalifikacijai. Jeigu tiekėjo kvalifikacija dėl teisės verstis atitinkama veikla nėra tikrinama visa apimtimi, tiekėjas perkančiajai organizacijai įsipareigoja, kad sutartį vykdys tik teisę verstis atitinkama veikla turintys asmenys.
2. Šiame priede reikalaujama kvalifikacija turi būti įgyta iki pasiūlymų pateikimo termino pabaigos.
3. Jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus. Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų.
4. Jeigu Tiekėjas ketina Pirkimo sutarties vykdymui pasitelkti specialistą – fizinį asmenį, tačiau laimėjimo ir sutarties Pirkimo sudarymo atveju neketina jo įdarbinti, tokiu atveju specialistas (fizinis asmuo) pasiūlyme turi būti nurodomas kaip subtiekėjas ar ūkio subjektas (pateikiamas dokumentas, kad jo ištekliai bus prieinami ir galimi naudoti visą pirkimo sutarties vykdymo laikotarpį). Jeigu tiekėjas ketina Pirkimo sutarties vykdymui pasitelkti specialistą – fizinį asmenį, kurį laimėjimo ir sutarties sudarymo atveju ketina įdarbinti, jis turi būti nurodytas pasiūlyme kaip siūlomas specialistas ir tiekėjas iki pateikiant pasiūlymą turėtų sudaryti su šiuo specialistu susitarimą arba ketinimų protokolą, arba kitą dokumentą, kuris pagrįstų, kad toks ketinimas buvo iki tiekėjui pateikiant pasiūlymą ir, kad laimėjimo ir sutarties sudarymo atveju specialistas bus įdarbintas.
5. Perkančioji organizacija nereikalauja, kad tiekėjai laikytųsi kokybės vadybos sistemos ir (arba) aplinkos apsaugos vadybos sistemos standartų.
6. **Tiekėjas su Pasiūlymu turi pateikti tik EBVPD. Kvalifikaciją pagrindžiančius dokumentus bus prašoma pateikti tik galimo laimėtojo.**
7. **Šiame pirkime keliami tokie kvalifikaciniai reikalavimai:**

|  |  |  |
| --- | --- | --- |
| **Eil. Nr.** | **Kvalifikacijos reikalavimai tiekėjui** | **Dokumentai ir informacija, kuriuos turi pateikti tiekėjai, siekiantys įrodyti, kad jų kvalifikacija atitinka keliamus reikalavimus (TEIKIA GALIMAS LAIMĖTOJAS):** |
|  | Tiekėjas per paskutinius 3 (trejus) metus iki pasiūlymų pateikimo termino pabaigos arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 3 (trejus) metus), pagal vieną ar daugiau sutarčių yra suteikęs **aukšto lygio tarptautinių\*** renginių organizavimo paslaugas, kurios (-ių) bendra vertė yra ne mažesnė kaip 900 000,00 Eur be PVM.  Tiekėjas kvalifikaciją gali grįsti ir nebaigta sutartimi, tačiau jos apimtyje turi būti suteiktos ir užsakovo priimtos aukšto lygio tarptautinių\* renginių organizavimo paslaugos. Tiekėjui nedraudžiama remtis sutartimi, kurį (-ią) tiekėjas vykdė ne vienas, bet kartu su kitais ūkio subjektais, tačiau tokiu atveju turi būti vertinami būtent konkretaus tiekėjo, dalyvaujančio viešajame pirkime, suteiktos paslaugos, jų apimtis, vertė, o ne visas vykdytos sutarties objektas. | 1. Per pastaruosius 3 (trejus) metus suteiktų/teikiamų paslaugų sąrašas, kuriame nurodytos paslaugų bendros sumos, datos ir paslaugų gavėjai (tiek viešieji, tiek privatieji). Informacija pateikiama pagal Pirkimo sąlygų 11 priede pateiktą formą. 2. Užsakovo pažyma (-os) (arba kiti lygiaverčiai dokumentai) apie tinkamai įvykdytą (-as)/vykdomą (-as) sutartį (-is).   Jeigu pasiūlymą teikia ūkio subjektų grupė – reikalavimą turi atitikti bent vienas ūkio subjektų grupės narys, atsižvelgiant į jo prisiimamus įsipareigojimus. Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų. Subtiekėjams šis reikalavimas nenustatomas.  *Perkančioji organizacija pasilieka teisę be išankstinio įspėjimo susisiekti su nurodytu užsakovo atstovu ir pareikalauti sutarčių, techninių specifikacijų ar kitų papildomų dokumentų, įrodančių atitiktų kvalifikacijos reikalavimams.* |
| 2 | Į kelias žemiau nurodytų specialistų pozicijas gali būti siūlomas ir vienas asmuo, jeigu jis atitinka visus atitinkamam specialistui keliamus reikalavimus. Tiekėjas negali siūlyti kelių specialistų, kurie kartu atitiktų vienam specialistui keliamus reikalavimus, tačiau kiekvienas atskirai šių reikalavimų netenkintų.  Tiekėjas gali siūlyti daugiau nei po vieną specialistą kiekvienai pozicijai, tačiau kiekvienas jų turi atitikti jiems keliamus nurodytus reikalavimus ir pateikti reikalaujamą jų kvalifikaciją įrodančius dokumentus. Atkreipiame Tiekėjų dėmesį, kad Tiekėjas pats privalo įsivertinti siūlomų specialistų skaičių siekiant užtikrinti tinkamą paslaugų suteikimą.  *Patirties įgijimo terminai skaičiuojami iki paskutinės pasiūlymų pateikimo termino datos.*  *Specialistų patirtis skaičiuojama sumuojant paslaugų teikimo trukmę, tačiau vienu metu teiktų paslaugų skirtingiems renginiams trukmė sumuojama nebus, t. y. jei specialistas vieną projektą vykdė nuo 2022 m. rugsėjo 1 d. iki 2022 m. lapkričio 1 d., o kitą projektą nuo 2022 m. rugsėjo 1 d. iki gruodžio 1 d., laikoma, kad jo patirtis yra 3 mėn.* | 1. Paslaugas teiksiančių specialistų sąrašas parengtas pagal Pirkimo sąlygų 12 priede pateiktą formą; 2. bei siūlomų specialistų profesinės patirties aprašymai, parengti pagal Pirkimo sąlygų 13 priedą „Specialisto profesinės patirties aprašymo forma“, kuriuose turi būti nurodyti siūlomų specialistų pareigos, vardai, pavardės, teisiniai santykiai su tiekėju bei pateikiama aiški informacija, kaip kiekvienas siūlomas specialistas atitinka keliamus reikalavimus;   3) Jei siūlomi specialistai nėra tiekėjo darbuotojai, o juos ketinama įdarbinti arba pasitelkti kitais pagrindais – kartu su pasiūlymu turi būti pateiktas abiejų šalių pasirašytas patvirtinantis ketinimų protokolas / preliminarioji sutartis ar kitas lygiavertis įrodymas. |
| 2.1. | **Specialistas Nr. 1 – Projekto vadovas,** kuris:  a) turi ne mažiau nei 5 (penkių) metų darbo patirtį renginių organizavimo srityje (esant vadovaujančiose projekto vadovo pareigose) per pastaruosius 7 metus;  b) turi būti įgyvendinęs ne mažiau kaip 3 (tris) aukšto lygio tarptautinius renginius (konferenciją ir/ arba kongresą ir/ arba verslo kontaktų mugę ar pan.), kuriuose gyvai dalyvavo ne mažiau kaip 500 dalyvių ir kurių bendra vertė sudaro ne mažiau nei 900 000,00 eurų. | 1. Dėl atitikties 1 p. nustatytam reikalavimui pateikiama:  1.1. Siūlomo specialisto (-ų) įvykdytų projektų (sutarčių) sąrašas pagal Pirkimo sąlygų 12 priede pateiktą formą;  1.2. profesinės patirties aprašymas (-ai), parengti pagal Pirkimo sąlygų 13 priedą „Specialisto profesinės patirties aprašymo forma“;  1.3. **Paslaugų gavėjo (užsakovo) pažyma (-os)** apie suteiktas paslaugas, kurioje (-iose) turi būti nurodytas trumpas paslaugų aprašymas, suteiktų paslaugų datos, paslaugų gavėjai, ar paslaugos buvo suteiktos arba kiti lygiaverčiai dokumentai. **Pateiktuose įrodymuose turi būti nurodyti tiekėjų siūlomus specialistus identifikuojantys duomenys (vardas, pavardė) ir jų sutarties apimtyje vykdytos pareigos.** Jei užsakovo pažymoje specialisto sutartyje vykdytų pareigų pavadinimas nesutampa su pareigomis į kurias siūlomas specialistas, vykdytų pareigų lygiavertiškumą turi įrodyti tiekėjas. |
| 2.2 | **Specialistas Nr. 2 – Kūrybos vadovas,** kuris:  – per paskutinius 5 metus ne trumpesnę kaip 3 metų patirtį įvairaus masto ir profilio renginiuose\*\* einant kūrybos vadovo pareigas. | 1. Dėl atitikties 2 p. nustatytam reikalavimui pateikiama:  1.1. Siūlomo specialisto (-ų) įvykdytų projektų (sutarčių) sąrašas pagal Pirkimo sąlygų 12 priede pateiktą formą;  1.2. profesinės patirties aprašymas (-ai), parengti pagal Pirkimo sąlygų 13 priedą „Specialisto profesinės patirties aprašymo forma“;  1.3. **Paslaugų gavėjo (užsakovo) pažyma (-os)** apie suteiktas paslaugas, kurioje (-iose) turi būti nurodytas trumpas paslaugų aprašymas, suteiktų paslaugų datos, paslaugų gavėjai, ar paslaugos buvo suteiktos arba kiti lygiaverčiai dokumentai. **Pateiktuose įrodymuose turi būti nurodyti tiekėjų siūlomus specialistus identifikuojantys duomenys (vardas, pavardė) ir jų sutarties apimtyje vykdytos pareigos.** Jei užsakovo pažymoje specialisto sutartyje vykdytų pareigų pavadinimas nesutampa su pareigomis į kurias siūlomas specialistas, vykdytų pareigų lygiavertiškumą turi įrodyti tiekėjas. |

Sąvokos:

**\*Aukšto lygio tarptautinis renginys** – renginys, kuriame dalyvavo ne mažiau kaip dviejų šalių ir/arba valstybinių ir tarptautinių institucijų aukščiausio lygio vadovai ir/arba kiti oficialūs atstovai, ir kuriam buvo taikomi tarnybinio tarptautinio protokolo standartai.

**Oficialūs atstovai** - užsienio valstybių monarchai, užsienio valstybių vadovai, užsienio valstybių parlamentų pirmininkai ir nariai, užsienio valstybių vadovų pavaduotojai, užsienio valstybių vyriausybių vadovai ir nariai (ministrai), užsienio valstybių konstitucinių teismų ir konstitucinę kontrolę atliekančių institucijų pirmininkai, Europos Sąjungos Komisijos Pirmininkas, Europos Parlamento Pirmininkas, Europos Sąjungos Tarybos Generalinis Sekretorius, svarbiausių universalių ir regioninių tarptautinių tarpvyriausybinių organizacijų ir tarptautinių parlamentinių institucijų vadovai, karališkųjų šeimų nariai, užsienio valstybių parlamentų pirmininkų pavaduotojai, Europos Sąjungos komisarai, kiti tarptautinių organizacijų bei institucijų aukščiausiojo rango oficialūs asmenys.

**\*\*Įvairaus masto ir profilio renginiai** – mokslo, verslo ir pramoginio pobūdžio renginiai.

**Mokslo renginys** – mokslininkams ir mokslo srities atstovams skirtas renginys, kuriame pristatomos mokslinio pobūdžio temos.

**Verslo renginys** – inovatyvaus verslo atstovams skirtas renginys, kuriame pristatomos verslo sektoriui skirtos temos.